Morių kalba

Morių kalba arba mosių kalba (Mòoré, Mossi) – Atlanto-Kongo šeimos, gurų pogrupio kalba, vartojama Vakarų Afrikoje gyvenančių mosių tautybės žmonių. Kalbančiųjų skaičius – apie 6,5 milijono žmonių. Plačiausiai vartojama Burkina Fase – paplitusi centrinėje šalies dalyje, yra viena iš valstybinių šalies kalbų,„French no longer Burkina Faso’s official language“ . APA News. svarbiausia vietinė bendravimo kalba, vartojama kaip lingua franca. Taip pat morių kalba šnekama pačioje Togo šiaurėje, pietų Malyje, šiaurės vakarų Benine, šiaurės rytų Dramblio Kaulo Krante ir šiaurės Ganoje.

Morių kalba turi 5 priešakinės ir užpakalinės eilės balsių sistemą. Dažna balsių harmonija. Būdingi lūpiniai gomuriniai priebalsiai gb ir kp. Dažniausia skiemens struktūra CV, CVC, CCV (C – priebalsis, V – balsis). Kalba toninė. Daiktavardis turi iki 11 leksinių gramatinių klasių. Dažniausia sakinio struktūra – veiksnys–papildinys–tarinys (SOV).

Morių kalba labai gimininga dagbanių kalbai. Skiriamos bent 7 tarmės: saremdžių, taolendžių, jadrių, jandžių, janų, uagadugų, zaorių.

Morių kalba užrašoma lotyniškomis raidėmis (pritaikyta 1976–1979 m.).Mossi (Mòoré), omniglot.com 2022 m. morių kalbai sukurtas gulsė raštas. Išleista gramatika, žodynas, Biblija (1983 m.). Transliuojamos radijo laidos, morių kalbos mokomasi pradinėje mokykloje.

 Šaltiniai 

Kategorija:Gurų kalbos